text: Sigtet viceborgmester kan blive borgmester
  05 juli 2014 kl. 12.33
  Retssagerne hober sig op omkring ørerne på viceborgmester Benny Bonde, der skal afløse borgmesteren, når han går på ferie. Han er nu igen anklaget for at overtræde naturbeskyttelsesloven, skriver Jyske Vestkysten.
  Hvis borgmester i Haderslev H.P. Geil skal have sommerferie, får Haderslev en sigtet mand som chef for kommunen.
  Haderslevs viceborgmester Benny Bonde (LA), der er sigtet for magtmisbrug og anklaget for at overtræde naturbeskyttelsesloven, har fået endnu en sag imod sig.
  Ifølge Jyske Vestkysten har han nemlig ikke adlydt Haderslev kommunes påbud til ham om at fjerne jord, grene og haveaffald fra den sø, der ligger ved hans mark på Nørbygårdvej 21.
  Det er endnu en overtrædelse af naturbeskyttelsesloven.
  